पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन की सप्लाई और डिमांड साेमवार काे बराबर पर रही। नोडल अधिकारी प्रदीप सिंह तोमर के मुताबिक सोमवार को तीन टैंकर से 58 टन ऑक्सीजन ग्वालियर आई जबकि डिमांड 50 टन की थी। इनमें 24 टन का एक टैंकर बोकारो, 18 और 16 टन के दो टैंकर मोदीनगर से ग्वालियर पहुंचे। मोदीनगर के दोनों टैंकर जेएएच में खाली हुए। मंगलवार को 10-10 टन के दो टैंकर बोकारो से ट्रेन से जबकि एक 15 टन का टैंकर भिलाई से आने की उम्मीद है।
जेएएच के लिए मंगलवार को ऑक्सीजन टैंकर आ सकता है। एक सप्ताह पहले गहराए ऑक्सीजन संकट के बाद सांसद ज्याेतिरादित्य सिंधिया ने मुख्यमंत्री शिवराज सिंह चाैहान से चर्चा कर ऑक्सीजन की आपूर्ति सुनिश्चित करने का आग्रह किया था। उसके बाद से लगातार टैंकराें का आना जारी है। जिले के कोविड प्रभारी और ऊर्जा मंत्री प्रद्युम्न सिंह तोमर ने कहा कि सीएम रोजाना ऑक्सीजन की आपूर्ति की मॉनीटरिंग कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn